钦定古今图书集成/理学汇编/文学典/第088卷 > 贡师道
## 钦定古今图书集成/理学汇编/文学典/第088卷 > 贡师道

按《宣城县志》：“师道，字道甫，奎之从子。举茂才，累官翰
林待制，兼国史院编修，有文名。时奉旨修宋、辽、金三
史，丞相脱脱总史事，欲以辽、金为正统，师道奋笔议
曰：‘昔苻坚已据中原，不忘东晋，凡以成正统也。本朝
得上承中国帝王之统，而与唐虞、三代、汉唐齐称，以
承宋耳，则正统在宋也明矣’。”不果从。师道亦坐此忤
时，出补嘉兴路治中。部使者交章荐之，寻卒。奎子师
泰，在《名臣传》。从孙友初，在《忠节传》。